Diari Oficial de la Generalitat Valenciana


Sumari del DOGV 4897, del 03-12-2004 (2004/11859)

Procediment de separació contenciosa 385/2003. Cèdula de notificació.
---------------------------------------------------------------------

### Dades del document

Número de DOGV
:   4897

Data del DOGV
:   03-12-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/11729


Organisme emissor
:   Jutjat de Primera Instància Número 3 Vinaròs

Tipus de document
:   Anunci

Procediment de separació contenciosa 385/2003. Cèdula de notificació. [2004/Q11864]
  
Procediment: separació contenciosa 385/2003
  
Demandant: Ángela García Durán
  
Procurador: Agustín Juan Ferrer
  
Demandat: René Botella Belmonte
  
Sabina Cervera Salvador, jutgessa del Jutjat de Primera Instància i Instrucció número 3 de Vinaròs i partit, mitjançant este edicte faig saber:
  
Que en este jutjat a càrrec meu se seguix el procediment de separació contenciosa 385/2003, en el qual s'ha dictat la resolució que, literalment, diu així:
  
«Decisió
  
Que amb l'estimació de la demanda formulada per Ángela García Durán contra René Botella Belmonte, decrete la separació conjugal dels litigants, i es fixen com a efectes de la separació els següents:
  
1. S'atribuïx la guarda i custòdia de la filla menor, Alba Luisa, a l'esposa. Ambdós progenitors en mantindran la pàtria potestat. La demandant haurà d'obtindre el consentiment de l'altre progenitor per a adoptar les decisions d'importància que afecten la menor, i sense perjuí de l'establit legalment per als supòsits de desacord dels progenitors.
  
2. S'establix a favor del pare el següent règim de visites:
  
- Caps de setmana alterns des de les 19.00 hores del divendres fins a les 19.00 hores del diumenge. El pare haurà de recollir i reintegrar la menor al domicili patern.
  
- La meitat de les vacances de Nadal, Setmana Santa i estiu. A la mare li correspon la primera meitat durant els propers períodes vacacionals de Nadal, Setmana Santa i estiu; i al pare li correspon la segona meitat. L'orde s'alterarà en els anys successius.
  
- Tot això sense perjuí que ambdós progenitors de comú acord i si les circumstàncies així ho aconsellen fixen un règim de visites diferent, sempre en interés de la menor.
  
3. El demandat haurà de pagar en concepte d'aliments a favor de la filla la quantitat de 170 euros mensuals i en 12 mensualitats, pagadors en els cinc primers dies de cada mes al compte bancari que designe l'actora a este efecte. Esta pensió s'actualitzarà a partir de l'1 de gener de cada any d'acord amb l'índex de preus al consum que assenyale l'Institut Nacional d'Estadística, i també hauran de pagar a mitges les despeses extraordinàries.
  
4. Es decreta la dissolució del règim econòmic matrimonial.
  
Tot això sense fer expressa imposició de costes a cap dels litigants.
  
Notifiqueu esta resolució a les parts i feu-los saber que contra esta s'hi pot interposar un recurs d'apel·lació en el termini de cinc dies, que no suspendrà l'eficàcia de les mesures acordades.
  
Una vegada ferma esta sentència, procediu-ne a l'anotació al marge de la inscripció del matrimoni, i lliureu el corresponent exhort al Registre Civil de Benicarló.
  
Esta és la meua sentència, que pronuncie, mane i firme».
  
I perquè el que s'ha acordat es complisca, expedisc el present edicte perquè valga de notificació.